
ACTE  UNICH 


Una  sala  a  la  torra  de  Lluisa.  Al  fons  una  gran 
poria  vidriera,  que  dona  a  una  galeria  coberta,  pari 
d-e  lla  de  la  qual  se  veuen  els  arbres  del  jardí:  a  la 
dreta  d'aquesta  porta  un  rellotge;  a  l'esquerra  una 
arquimesa.  En  la  banda  dreta  una  porta,  que  es  la 
que  dona  al  rebedor:  en  el  mateix  costat  una  tauleta 
de  costura,  ab  un  tambó  de  brodar,  etc.  En  la  banda 
esquerra  dues  portes,  essent  la  del  primer  terme  la 
de  l'habitació  de  la  Lluisa;  entre  les  dues  portes  una 
consola:  en  el  mateix  costat  un  canapè  y  dos  si- 
llons.  Convenientment  repartits  per  la  sala,  altres 
mobles,  tots  ells  luxosos  y  de  bon  gust. 


ESCENA  I 
La  Tuyes  y  després  la  Lluïsa 

TUYES 

(Està  repassant  una  panera  de  roba  prop  de  la 
taula  de  costura:  al  cap  d'un  moment  s'aixeca, 
va  a  mirar  el  rellotge,  y  després  de  pararse  un 
instant,  mirant  per  la  porta  del  fons,  torna  cap 
a  la  Jeina.) 

Be  triga  prou  la  senyoreta.  Mentres  no  li  ha- 
gi passat  alguna  cosa.  (Asseyentse  de  nou).  Per 
xò,  d'aquí  a  la  vila  hi  ha  un  bon  tros.  Y,  des- 
prés, els  advocats  son  gent  que  may  acaba  les 
paraules.  Com  que  d'elles  viuen...  (Segueix 
treballant.  Passat  un  moment  entra  la  Lluisa  per 
la  porta  de  la  dreta). 

LLUÏSA 

(acalorada,  de  mal  humor) 
Bon  dia,  dida. 

TUYES 

Ay  gràcies  a  Deu  qu'ets  aquí!  Que  t'ha  pa- 
ssat alguna  cosa? 

LLUÏSA 

(trayentsel  barret  davant  de  la  consola) 
Ca,  dóna!  L'advocat  que  m'ha  entretingut 
fins  ara. 

TUYES 

Donchs,  ja'm  feyes  estar  ab  ànsia. 

LLUÏSA 

No  ha  vingut  ningú  mentres  era  fora? 

TUYES 

No,  ningú. 

LLUÏSA 

Diu  que'l  procurador  ha  de  portarme  a  fir- 
mar no  sé  quins  documents...  Ditxosos  papers 
y  ditxós  plet!  Quin  mal  punt  d'havermhi  dei- 
xat embolicar. 

TUYES 

Y  que  hi  diu  l'advocat? 

LLUÏSA 

Que  ho  sé,  jo,  lo  que  diu!  M'ha  tingut  més 
d'una  hora  parlantme  de  lleys  y  de  procedi- 
ments y  de  sentencies  y  no  n'he  tret  en  clar  ni 
una  paraula.  Tinch  el  cap  com  una  olla  de 
grills.  Vès  que  se  m'en  don  a  mi  de  tot  lo  que 
retreu  y  s'anomena.  N'estich  mes  tipa!... 

TUYES 

No't  queixis,  que  tu  ten  tens  la  culpa.  Si 
haguessis  cregut  els  meus  concells,  no't  passa- 
ria lo  que't  passa. 

lluisa  (acostanishi) 
Però  que  volies  que  fes,  veyam?  Ve'l  maso- 
ver y  me  diu  que  havia  de  desviarse'l  torrent 
d'Aygua-roja,  perquè  nega  a  l'hivern  tots  els 
camps  de  la  part  baixa,  fent  malbé  les  terres  y 
les  culiites.  Comensem  les  obres  y,  al  cap  de 
dos  dies,  an  aquest  bon  senyor  de  la  Torra- 
blanca  li  agafa'l  rampell  de  no  voler  que  tirem 
endavant.  Y  en  quina  forma!  Encarantrr/e  de 
bon  començament  jutges  y  escribans  y  notaris 
y  advocats,  ab  tot  y  saber  que's  tractava  d'una 
senyora.  Que  hauries  fet,  tu,  digues? 

TUYES 

Jo?  Prous  vegades  que  t'ho  he  predicat  bon 
Deu!  Casarme:  vet  aquí  lo  que  hauria  fet. 

LLUÏSA 

Sempre  surts  ab  lo  mateix! 

TtíYES 

Y  es  clar!  Com  que  sembla  mentida  que  no 
vulguis  caure  a  la  rahó. 

LLUÏSA 

Bé,  bé;  no  m'amohinis  ab  sermons,  dida. 
Prou  marejada  estich  de  l'advocat. 

tuyes 

Pensa  que  si  parlo  es  pel  teu  bé,  per  la  mol- 
ta voluntat  que't  porto.  Ay  Senyor!  T  he  criat 
y  no  puch  ferhi  més:  per  mí  sempre  seràs  com 
una  fiila.  Y  me  ía  ràbia  veure  que't  consums, 
que't  deixes  perdre  la  joventut,  que't  burles 
dels  meus  bons  concells. 


LLUÏSA 

Però  qui  se'n  burla? 

TUYES 

Donchs  perquè  no  vols  casarte? 

LLUÏSA 

Perquè  no'm  convé. 

TUYES 

Ay  valgans  Déu!  Això  es  una  cosa  que  con- 
vé a  totes  les  dònes. 

LLUÏSA 

Que't  penses  que  tothom  es  com  tu?  No'n 
trobaràs  gaires  que  vulguin  carregar  tres  ve- 
gades ab  la  creu  del  matrimoni. 

tuyes  (aixecantsè) 
Y  la  duria  de  bon  gust  la  quarta.  Tu  no 
m'haguessis  dit  de  venirte  a  fer  companyia 
quan  vas  quedar  viuda. 

lluisa 

Per  xò  mateix  no  cal  fer  cas  de  les  teves 
alabances.  Li  has  tingut  massa  afició  an  a- 
quest  Sagrament. 

TUYES 

Al  contrari.  No  veus  que  son  filles  de  l'ex- 
periència? Greume  Lluïsa:  el  millor  estat  per 
la  dóna,  es  el  de  casada.  Què  representa  en  el 
mon  una  dóna  sense  home?  Rès,  manyaga,  rès. 
Tant  se  val  una  payella  sense  mànech,  una 
arada  sense  rella,  un  estre  inútT,  parlant  ab 
perdó. 

LLUÏSA 

Y  què  guanyaria,  si'm  casava,  veyam? 

TUYES 

Ay,  mira;  primer  de  tot,  això? 

LLUÏSA 

Peró  que  es  això? 

TUYES 

Dóna...  el  costat,  la  companyia,  la...  la... 
Vaja,  tot  lo  que's  porta  de  sí  '1  matrimoni. 

LLUÏSA 

No  paga  '1  sacrifici. 

TUYES 

Oh!  Y  el  no  haver  de  tenir  mals  de  cap  com 
els  d'ara.  Que  no  veus  lo  que't  passa?  Quan 
manca'l  gall  d'un  galliner,  tots  els  pollastres 
del  veynat  se  creuen  ab  dret  a  mourhi  fressa. 

LLUÏSA 

El  remey  fora  pitjor  que  la  malaltia. 

TUYES 

Que  sabs  tu  àngel  de  Déu! 

LLUÏSA 

No  tant  com  tu,  que  n'ets  mestre  passada; 
peró'm  sembla  que,  després  de  cinch  anys  de 
matrimoni,  puch  saberne  alguna  cosa. 

TUYES 

Y  que  has  de  saber!  Tens  de  pensar  que'l 
matrimoni  es  com  un  pressech.  Si'l  pinyol  es 

amargant,  la  polpa  té  dolsors  de  mel  y  de  sucre 
Sinó  que  tu  vas  ensopegar  tot  seguit  ab  el  pi- 
nyol... 

LLUÏSA 

Y  creu  que  me'n  quedarà'l  regust  tota  la  vida. 

TUYES 

En  això  tens  rahó!  D.  Felip  era  de  lo  més 
aspre  y  repelós  que  Déu  ha  posat  sobre  la  te- 
rra. Molt  rich,  això  sí;  però  lieig  com  una  mala 
cosa  yab  un  genit  pitjor  que  un  gros  de  presa. 

LLUÏSA 

Dida,  per  Déu!...  Prou  bé  que's  portà  de 
mí,  pobre  senyor. 

TUYES 

No'n  parlem  pas!  Bona  vida  va  donarte  ab 
l'ofech  y  el  poagre  y  tot  el  seguici  de  malu- 
res que  no  li  cabien  a  la  corpora.,Y  sempre 
aquell  etern  cridar,  sempre  aquell  mal  humor 
que  no  podia  habitarse  vora  seu.  En  fí,  vols 
que  t'ho  digui?  No  sé  hont  tenies  el  cap  quan 
vas  casarthi. 

LLUÏSA 

Que  hi.  faràs!  Era  tant  jove...  y  els  de  casa 
may  me  callaven...  (S'asseu  en  el  canapè).  Si 
una  pogués  endavinar  per  endevant  les  coses, 
que  se  n'estalviaria  de  tristeses.  Per  xò  no  vuy 
tornar  a  casarme,  ara  que'n  tinch  esperiencia. 

TUYES 

Oh!  Es  que  ara  fora  molt  diferent!  Ara  pots 
trobar  un  marit  jove,  amable,  ben  plantat, 
com  tu  tel  mereixes.  Ets  jove,  guapa,  rica... 
Tres  coses  que  no  fallen  pera  arreplegar  bona 
companyia. 

LLUÏSA 

La  darrera  sobre  tot.  La  joventut  y  la  belle- 
sa ray!...  Els  quartos  son  el  bon  esquer.  Els 
pretendents  hi  acudeixen  a  volions.  Totssem- 

blen  molt  amables,  molt  atents,  molt  enamo- 
rats. Però  tots  miren  ab  més  bons  ulls  les  me- 
ves rendes,  que  la  meva  persona.  Y  pobre  de 
mí  que'm  deixés  ilusionar  per  les  seves  parau- 
les mentideres!  Ja  veuries  quin  desengany 
l'endemà  de  bodes.  Sort  que  se  m'acudí  sot- 
metrels  a  una  prova  que  no  falla.  (Aixecanise). 

tuyes 

Quina  prova? 

LLUÏSA 

Quan  estàn  al  bell  mitg  de  la  seva  amorosa 
declaració,  insinuo  discretament  que  la  meva 
conciencia  no'm  permet  amagarlos  un  detall, 
que  pot  contrariar  les  seves  intencions.  Tots 
exclamen  lo  mateix:  «Quin  obstacle,  pot  have- 
rhi,  que'l  meu  amor  no  venci?»  Y  vinga  fer 
juraments  y  arborades  protestes...  Tot  el  re- 
pertori que  es  del  cas  hi  passa.  Jo'ls  deixo  ben 
esbravar.  Y  quan  ja'ls  tinch  ben  comprome- 
sos, declaro  que  una  clàusula  del  testament 
del  meu  marit  me  priva  de  tots  els  drets  a  la 
seva  fortuna,  si  torno  a  casarme.  Hauries  de 
veure  la  cara  que  hi  posen.  Sembla  talment 
que'ls  hagin  tirat  una  galleda  d'aigua.  Y  ja  no 
més  pensen  en  salvar  el  ridícol  de  la  retirada, 
sense  que  may  més  tornin  a  deixarse  veure. 

TUYES 

Això  no  prova  rés.  Ab  aquesta  cara  de  rosa 
florida  y  aquesta  figura  tant  ressalada,  no  man- 
carà qui  s'enamori  com  un  boig  de  tu,  sense 
pensar  en  els  iateressos,  y  et  faci  ben  felissa. 

LLUÏSA 

Y  de  retruch  a  la  meva  dida,  que  està  fri- 
sant per  veurem  casada. 

TUYES 

Perque'm  fa  malícia  pensar  que  tot  aquet  bé 
de  Déu  l'ha  de  pansir  la  vellesa,  sense  que  cap 
estaquirot  sàpiga  aproíitarsen. 

LLUÏSA 

{recullint  el  barret  de  damunt  la  consola) 
Digues  que  si  fossis  home!... 

tuyes  , 
Te  menjaria  a  petons. 

LLUÏSA 

(anantsen  per  la  porta  de  la  seva  habitació) 
Uy!  Deixem  fugir:  que  no't  vingués  la  temp- 
tació de  devorarme.  (Sèn  va). 

TUYES 

(iirantli  un  petó  ab  les  dues  mans) 
Té:  que  vals  mes  or  que  no  peses. 


ESCENA  II 
La  Tuyes  y  el  Criat 

•  TUYES 

(Després  d  haverse  quedat  un  moment  parada, 
mirant  per  ont  ha  sortit  la  Lluisaf  se'n  torna  a 
la  feina). 

Ay  Senyor!  Pensar  que  l'he  tinguda  a  bras  y 
ara,  té,  jà  es  viuda.  Com  passen  els  anys!  Sem- 
bla que  era  ahir  que  corrien  pel  mas  ab  i'En- 
rich,  com  dues  busquetes...  Mes  li  hauria  val- 
gut a  la  tonta  casarse  ab  el  seu  cosí,  que  ab 
aquell  vellarcàs  del  senyor  Felip...  Que'n  te- 
nen de  poch  seny  les  noyes...  Rès;  el  voler 
anar  boniques  les  encega. 

criat 

(entrant  per  la  porta  de  la  dreta) 
Mireu  Tuyes;  han  portat  aquesta  carta  per 
la  senyoreta. 

TUYES 

(sense  interrompre  la  jeina) 
Déixala  aquí  sobre. 

criat 

Es  que  demanen  resposta. 

TUYES 

Y  qui  es  que  l'ha  duta? 

CRIAT 

Un  mosso  de  la  Torra-blanca,  de  part  del 
seu  amo. 

tuyes  (sorpresa) 
Què  dius!  Del  que'ns  va  fer  plegar  les  obres 
de  la  resclosa? 

CRIAT 

El  mateix. 

TUYES 

(aixecantse  ràpidament) 
Dóna.  (agafa  la  carta  y  se  dirigeix  a  la  porta 
de  ïesquerra)  Ab  quin  ciri  trencat  deurà  ve- 
nir aquest  busca  rahons...  (la  L·luisa  surt  de  la 
seva  habitació  vestida  de  casa.) 


ESCENA  III 
Els  mateixos  y  la  Lluïsa 
tuyes 

(entregant  la  carta  a  la  Lluisa) 
Té:  han  dut  aquesta  carta  d'aquell  rapatani 
de  la  Torrablanca;  el  del  plet. 

LLUÏSA 

Y  ara!  Què  deurà  voler?  (trenca  al  sobre) 

i 

TUYES 

SeguramenCque  rès  de  bó., 

LLUÏSA 

(desprès  de  llegir  la  carta) 
No  ho  entench.  (an  el  criat)  Qué's  fóra  el 
que  l'ha  portada? 

CRIAT 

No,  senyora:  espera  resposta. 

LLUÏSA 

Díguili,  donchs,  que  d'en  tot  el  matí  no'm 
mouré  de  casa.  (el  criat  s'en  torna  per  la  porta 
de  la  dreta.) 


ESCENA  VI 
La  Lluïsa  y  la  Tuyes 

LLUÏSA 

Mira  que  diu:  «Respectable  senyora:  Encara 
que'l  meu  procedir  pugui  semblarli  una  mica 
incorrecte,  desitjaria  que's  dignés  concedirme 
un  moment  d'atenció  pera  parlar  de  la  nostra 
diferencia.  Si  no  ha  de  serli  molèstia,  tingui 
l'amabilitat  d'indicar  al  portador  a  quina  hora 
me  serà  permès  posarme  personalment  als 
peus  de  vostè.  S'ofereix,  etz.»  Que't  sembla? 
La  carta  es  molt  amable. 

tuyes 

Massa:  no't  fi  is  de  gat  que  amagui  les  urpes. 

LLUÏSA 

En  fí,  ja  veurem  per  hont  se  despenja,  (aga- 
fa un  tambor  y  es  posa  a  brodar  vora  la  taula; 
la  Tuyes  reprèn  la  seva  Jeina)  Y  escolta:  que 
tal  es  aquest  senyor? 

TUYES 

No  ho  sé;  no  l'he  vist  may.  Sembla  qui  viu 
tot  sol,  com  un  alarb,  sense  deixarse  veure 
may  enlloch  hont  hi  hagi  divertiment. 

LLUÏSA 

Dèu  ésser  vell. 

TUYES 

Molt  vell,  no  crech  que  ho  sigui.  Lo  que 
diuhen  que  no  està  gaire  bò  de  la  capsalera. 
(signant  el  front.) 

LLUÏSA 

Potser,  donchs,  hauré  fet  una  imprudència 
de  dirli  que  vingués. 

TUYES 

No  tinguis  por;  jo  estaré  a  l'aguait  per  si 
convenia,  Y  tampoch  s'ha  sentit  a  dir  que  sigui 
perillós.  Sembla  que  no  té  més  que  un  perdigó 
a  l'ala. 

LL¥ISA 

Veyam  ab  quina  extravagància'm  sortirà. 
(una  pausa)  Y  si  vingués?...  (esclatant  a  riure) 
Fóra  graciós!  Aquest  senyor  es  solter,  oy? 

TUYES 

Sí. 

LLUÏSA 

Donchs,  alsa,  dóna!  Tú  que  pateixes  tan  per 
vèurem  casada.  Ell  soker,  jo  viuda,  potser  ha 
pensat  matar  dos  pardals  d'una  tirada:  acabar 
el  plet  y  casarse. 

TUYES 

Y  ara!  Quin  acudit,  tú  també. 

LLUÏSA 

Oh!  No  dius  que  es  una  mica  trastocat? 

TUYES 

Si  precisament  la  seva  principal  mania  es 
contra  les  dònes.  Diu  qu'en  veyent  unes  faldi- 
lles sembla  que  vegi  el  mal  esperit. 

LLUÏSA 

Donchs  jo  tinch  el  pressentiment  de  que  la 
meva  renda  li  ha  tocat  el  cor  y  ja  veuràs  com 
vindrà  a  fermen  l'amable  confessió. 

CRIAT 

(entra  ab  una  carta  per  la  dreta) 
El  correu  ha  portat  aquesta  carta,  senyoreta. 
(Venir ega  a  la  Lluïsa) 

LLUÏSA 

(tot  trencant  el  sobre) 
Tens  cèntims,  dida? 

-  TUYES 

Sí.  (treu  cèntims  de  la  butxaca  y  en  dóna  cinch 
an  el  criat  que  se'n  entoma) 

LLUÏSA 

(ab  alegria,  després  de  mirar  la  firma) 
May  diries  de  qui  es?  Del  meu  cosí. 
tuyes 
(ab  alegre  sorpresa) 
Del  senyoret  Enrich?  (la  Lluisa  Jà  que  si  ab 
el  cap  lot  llegint)  Y  està  bò? 

LLUÏSA 

Arriba  en  l'exprés.  Haurem  d'enviar  el  cotxe 
a  l'estació.  Jo  no  puch  anarhi... 

TUYES 

Perquè? 

LLUÏSA 

Tú  diràs:  tinch  d'esperar  que  vingui  aquest 
senyor  de  la  Torra- blanca. 

TUYES 

Ay!  Jo'l  plantaria. 

LLUÏSA 

No  pot  ser;  haventli  fet  dir  que  fóra  a  casa, 
tinch  d'esperarjo. 

TUYES 

Però  també  es  ben  trist  que,  per  un  qualse- 
vol, el  senyoret  Enrich  no  pugui  tenir  l'alegria 
de  trobarte  al  saltar  del  carril.  (Ha  acabat  de 
repassar  la  roba  y  l  acondueix  dintre  del  cove, 
deixant  les  ulleres  damunt  de  la  taula.) 

LLUÏSA 

Què  hi  farem!  Paciència,  (s aixeca) 

TUYES 

Pobre  senyoret!  Tan  de  temps  sense  vèurel. 

LLUÏSA 

Aviat  farà  set  anys  que  va  anarsen  a  Lon- 
dres. 

TUYES 

El  dia  de  San  Miquel;  prou  que  m'en  recor- 
do. Y  que'm  sembla  que  no  devia  anarsen  de 
gaire  bona  gana. 

LLUÏSA 

(de  la  consolat 
ahont  s  arregla  el  pentinat) 
No?  Perquè? 

TUYES 

Perquè...  Vuy  dirte  una  cosa  que  m'ha  vin- 
gut moltes  vegades  a  la  punta  de  la  llengua  y 
no  te  l'he  dita  may,  per  por  de  que  t'enfa- 
dessis. V 

LLUÏSA 

Digues,  dóna. 

TUYES 

No  voldria  que  t'ho  prenguessis  malament, 
però'm  sembla  que  l'última  vegada  que'l  se- 
nyoret Enrich  passà  1,'istiu  aquí,  en  vida  del 
difunt,  li  feyes  més  goig  que  vergonya. 

LLUÏSA 

Vols  callar,  tú  també. 

TUYES 

Y  com  que'l  senyor  Felip,  que  era  tan  del 
puny  estret,  li  deixà,  sense  tirarhi  gaires  cos- 
ses,  lo  que  li  feya  menester  pera  establirse  a 
Londres,  vaig  dirme  entre  mi  mateixa:  això  es 
que  també  ho  ha  reparat  y  vol  trèuressel  de  la 
vora. 

lluisa  (renyaníla) 
Però  dida!  Quines  coses  de  pensar. 

TUYES 

No  ho  dich  pas  per  rès  de  mal.  Sinó  que  us 
havíeu  criat  junts  y  us  estimàveu  tan  de  cria- 
tures, que... 

LLUÏSA 

Bé,  bé,  deixemho  corre.  Y  ara  no't  torbis. 
Tens  d'arreglarli  l'habitació  per  quan  arribi. 

TUYES 

Té  rahó  el  meu  fill!  Déixàmhi  anar.  (agafa 
el  cove  y  es  dirigeix  cap  a  la  segona  porta  de  la 
dreta.  Girantse  abans  darribarhi.)  Y  quina  pa- 
rella hauríeu  fet!  Tan  gentils  l'un  y  l'altre... 

LLUÏSA 

Però  vés,  que'l  temps  es  just. 

TUYES 

Si  jo  hagués  hagut  d'aconsellane,  no  t'hau- 
ries pas  casat  ab  aquell  rondinayre  de  vellot. 

LLUÏSA 

Oh!  Que  ets  cansonera! 

tuyes  (anantsen) 
Ja  hi  vaig,  dóna,  ja  hi  vaig.  (girantse  en  la 
portà)  Li  arreglaré  la  cambra  del  jardí,  veritat? 

LLUÏSA 

Si,  la  de  sempre,  (la  Tuyes  desapareix;  la 
Lluisa  queda  un  instant  pensativa;  després  se 

passa  la  mà  pel  front  mormolant:)  Que  hi  fa- 
rem!... Ja  no  té  remey.  (entra  el  criat  per  la 


dreta.) 

ESCENA  IV 
La  Lluïsa  y  el  Criat 

CRIAT 

(entrant  per  la  dreta) 
Senyoreta:  D.  Joseph,  el  procurador,  pre- 
gunta si  podrà  parlarli  un  moment. 

LLUÏSA 

Hont  es? 

CRIAT 

L'he  fet  passar  al  despaig.  Y  m'ha  dit  que 
portava  molta  pressa. 

LLUÏSA 

Ja  hi  vaig.  (se  dirigeix  a  la  porta  del  fons, 
girantse  al  ésser  hi)  Ah!  Digues  an  en  Tomàs 
que  enganxi  la  victorià;  té  d'anar  a  l'estació  a 
rebre'l  senyoret  Enrich. 

criat 

Està  molt  bé. 

LLUÏSA 

Arriba  en  l'exprés  de  les  dotze.  Y  dígali... 
No:  que  avisi  abans  d'anarsen;  ja  li  diré  jo  ma- 
teixa. (Desapareix  per  la  galeria.  El  criat  agafa 
una  cadira,  la  posa  sotal  rellotge,  shi  enfila 
y  dóna  corda.  Entra  en  Jordi  per  la  dreta.) 

ESCENA  V 
En  Jordi  y  el  Criat 

JORDI 

Donya  Lluisa  Estrada,  viuda  de  Don  Felip 
Carreres? 

CRIAT 

(malagradós,  sense  girarse) 
Té  feina. 

JORDI 

Desitjaria,  si  no  fós  molèstia... 

criat 

(igual  que  la  primera  pegada) 
Torneu  una  altra  hora;  ja  he  dit  que  tenia 
feina. 

jordi  (enjadat) 
Escolteu  company.  Que'n  teniu  per  molt  de 
arreglar  aquest  rellotge? 

criat  N 

Per  fins  que  acabi,  (igual) 

JORDI 

Donchs  així  que  acabeu  el  meu  bastó  tindrà 
unes  quantes  paraules  ab  la  vostra  esquena. 
(va  a  seures  en  el  canapè) 

criat  (giranise) 
Ay,  dispensi.  L'havia  pres  per  altre,  (baixa 
precipitadament  de  la  cadira) 

JORDI 

Feu,  feu;  no  tinch  cap  pressa. 

CRIAT 

No,  no,  ja  estich  per  vostè.  Sinó  que  ab  la 
veu,  sab,  l'havia  confós  ab  un  pobre  que  no 
ens  podem  treure  de  sobre. 

JORDI 

Donchs  una  altre  vegada  mireu  d'ésser  més 
fi  d'orella. 

CRIAT 

Si,  senyor,  sí.  Què  se  li  oferia? 

JORDI 

Tinch  de  parlar  ab  la  senyora* 

CRIAT 

En  aquest  moment  no  sé  si  podrà  rèbrel. 

JORDI 

Sí:  anuncieuli  la  meva  visita. 

CRIAT 

Es  que  té  una  sentada  ab  el  procurador. 

JORDI 

No  hi  fà  rés;  m'esperaré. 

criat 

Com  vulgui.  Qui  tinch  de  dirli  que  la  de- 
mana? 

JORDI 

En  Jordi  Masdevall. 

CRIAT 

(apart \  ananisen  vers  la  porta  del  fons) 
Recristina!  El  boig  de  la  Torra-blanca.  (de- 
sapareix  per  la  dreta  de  la  galeria.) 

ESCENA  VI 
En  Jordi  y  després  la  Tuyes 

JORDI 

(assegui  en  el  canapè) 
Veyam  si  aquesta  bona  senyora  serà  més  en- 
rahonada  que'l  busca  rahons  del  seu  marit. 
Encara  que  qui  va  ab  un  coix...  (una  pausa) 
Ben  mirat  se  fà  esperar  una  mica  massa...  ( En- 
tra la  Tuyes  per  la  segona  porta  de  l esquerra > 
dirigintse  vers  la  taula  de  costura)  Hola!  Aquí 
la  tenim.  Ay,  quina  cara  de  mal  genit!  (Aixe- 
cantse  y  saludant)  Senyora... 

TUYES 

Déu  lo  guard.  (Li  gira  l'esquena  y  cerca  en 

la  taula  de  costura)  Hont  dech  haver  posat  les 
ulleres. 

jordi  (apart) 
Y  ara!  Com  me  gira  l'esquena!  Son  molt 
despreocupats  en  aquesta  casa.  (alt)  Permètim, 
senyora... 

TUYES 

Segui,  segui;  no  fassi  cumpliments.  (Conti- 
nua cercant)  Ah!  Ja  les  tinch. 

JORDI 

Senyora!... 

TUYES 

Però  perquè  no  seu?  (acostantshi) 

JORDI 

Senyora...  estant  vostè  dreta... 

T¥YES 

No'n  fassi  cas  de  mí;  segui,  segui. 

JORDI 

De  cap  manera...  Si  vostè  no  men  dona  l'e- 
xemple... 

TUYES 

(asseyentse  en  la  primera  cadira  que  troba) 
Vaja,  donchs;  no  vuy  ferlo  malcontent,  per 
tant  poca  cosa. 

jordi  (assegut  èn  el  canapè) 
Senyora;  sentiria  que  pogués  semblarli  in- 
convenient el  pas  que  m'he  permès  donar. 

TUYES 

El  pas?...  Quin  pas?... 

JORDI 

La  carta  que  ha  rebut  no  fa  gayre... 

TUYES 

Una  carta? 

JORDI 

Demanantli  una  entrevista  pera  tractar  del 
nostre  plet. 

TUYES 

Ah  caram!  Vostè,  seria,  donchs...  (saixeca). 

JORDI 

En  Jordi  Masdevall,  per  serviria,  (aixecantse) 

TUYES 

L'amo  de  la  Torra -Blanca?  (acostantshi  y 
asseyeníse  en  el  silló  de  més  a  la  dretà)  Quant 
m'alegro  de  conèixel! 

JORDI 

El  gust  es  meu,  senyora.  Que  no  li  ha  dit  el 
criat?... 

TUYES  N 

No,  no;  no  m'ha  dit  res.  (se  posa  les  ulleres 
y  el  mira  fixament). 

JORDI 

Que  es  extrany. 

tuyes  (apart) 
Pobret!  Qui  ho  diria! 

jordi  (apart) 
Y  ara!  Gom  me  mira. 

TUYES 

Donchs,  si,  m'alegro  molty  molt  de  conèi- 
xel. Precisament  no  hi  ha  gaire  que  parlàvem 
de  vostè.  Ne  diuen  tantes  coses!  Fan  córrer 
que  es  tant,  així,  tant... 

JORDI 

Retret? 

TUYES 

Just,  això  mateix,  (apart)  No'l  contrariem. 

JORDI 

M'agrada  la  soletat.  Y  ara  permetim... 

tuyes  {interrompentlo) 
Jo  no'n  crech  ni  una  paraula,  sàb?  Lo  que 
se'n  diu  ni  una  paraula.  Però  conten  de  vostè 
unes  coses  més  extranyes!... 

JORDI 

Si,  eh?  Com  lí  deia  donchs... 

tlyes  {interrompentlo) 
Vostè  es  solter,  no  fa? 

jordi  (sech) 

Gràcies  a  Deu! 

TUYES 

Y  no  pensa  casarse! 

jordi  {mék  sech) 
No  pas  per  ara. 

TUYES 

Mal  fet,  sant  cristià!  Un  home  jove,  rich; 
bon  mosso,  perquè  no  se  li  pot  negar  que  té 
bona  planta. 

JORDI 

(mirantsela  esparverat,  com  si  temés  que  vol 
cònquistarlo) 

Senyora!... 

tuyes 

No,  no!  es  la  veritat.  Com  a  planta  d'home, 
no  sen  trobarien  gayres  que  fessin  de  tant  bon 
veure.  Per  això  es  més  de  doldre  que  no  pensi 
en  casarse,  haventhi  tantes  pobres  que'l  pen- 
dríen  a  mans  besades. 

jordi  {impacient) 
Son  maneres  de  pensar.  Y  tornanlhi... 

tuyes  {interrompentlo) 
Que  potser  no  li  agraden  les  dònes? 

jordi  {exclatant) 
Quan  son  lletges,  velles  y  tafaneres,  no. 

tuyes  {apart) 
Ui!  quin  porch  espí! 

JORDÍ 

Tornant,  donchs,  al  motiu  de  la  visita,  el 
meu  desitg  fora  acabar  amistosament  el  ditxós 
plet  que  tenim  en  dansa. 

tuyes  (aixecanïse) 
Això  ho  explica  a  la  senyora. 

jordi  {aixecantse  també  cremat) 
Com  s'entén!  Vostè  no  és  Donya  Lluisa  Es- 
trada? 

TUYES 

No  senyor. 

JORDI 

Molt  be,  dònal  Qui  no  li  íeya  dir  de  bon  co- 
mensament? 

TUYES 

Ay  mare!  Perquè  no  ho  preguntava. 

JORDI 

Ah!  Dispensi,  padrina! 

TUYES 

No  hi  ha  de  què...  noy  tendre,  (sen  va  furio- 
sa per  la  dreta  de  la  galeria) 


^ESCENA  VII 
En  Jordi  y  després  Lluïsa 
jordi  (so!) 

Quina  vella  més  poca  solta!  Si  la  senyora 
s'assembla  ala  criada,  que  s'hi  assemblarà,  m' 
hauré  lluit.  (Ve  la  Lluisa  per  la  dreta  deia  ga- 
leria) Hola!  Aquesta  dèu  ésser  la  filla.  Y  es 
guapa. 

LLUÏSA 

(després  de  saludarlo,  tot  indicantli  un  silló) 

Li  prego  que'm  dispensi  la  durada  de  l'es- 
pera. 

JORDI 

La  seva  presencia  raea  compensa  de  sobres. 

LLUÏSA 

[apart  asseyentse  en  el  canapè) 
Ay,  que  ve  amable,  (alt)  Vostè  dirà. 

jordi  (assegut  en  el  silló) 
Es  ab  la  senyora,  la  seva  mamà,  suposo,  que 
desitjaria  parlar  un  moment. 

LLUÏSA 

Ab  la  meva  mamà?  (sorpresa) 

JORDI 

Apropòsit  d'una  qüestió  que  vostè  segura- 
ment no  tindrà  prou  coneguda.  Aquest  matí 
li  he  escrit,  demanantli  una  entrevista. 

LLUÏSA 

Que  m'he  complagut  en  concedirli  inmedia- 
tament,  perquè  era  a  mi  que's  dirigia. 

jordi  (sorprès) 
Com!  Vostè  es  donya  Lluisa  Estrada? 

LLUÏSA 

Per  tot  lo  que  pugui  servirlo. 

JORDI 

Viuda?... 

LLUÏSA 

De  Don  Felip  Carreras,  si  senyor. 

jordi  (ab  brutal  franquesa) 
La  compadeixo  de  tot  cor,  senyora. 

LLUÏSA 

Realment,  la  situació  d'una  senyora  sola. 

JORDI 

Oh,  no!  Si  no  es  pas  per  la  viudetat,  que  la 
planyo.  Al  contrari:  es  per  tot  lo  que  degué 
sofrir,  abans  de  veures  viuda.  Perdoni  la  fran- 
quesa. Hi  iia  moments  en  que  les  fórmules  de 
la  bona  educació  no  enganyen  a  ningú.  Jo  vaig 
tenir  la  desgracia  de  veurem  obligat  a  tractar... 
ab  el  seu  difunt  y  sé'l  genit  que  gastava. 

LLUÏSA 

Els  anys  y  la  poca  salut.  Però  en  el  fons  era 
tot  bondat. 

JORDI 

La  devia  tenir  molt  fonda  si  de  cas,  per  què 
ni  ab  cerca  pous  se  li  trobava. 

LLUÏSA 

Digui,  donchs,  que  vostè,  tot  venint,  devia 
esperar  toparse... 

JORDI 

Ab  una  vella  malhumorada,  una  messa  de 
Don  Felip  ab  faldilles.  May  me  podia  pensar 
que  la  seva  viuda  fos  tant  jova,  tant  simpàtica, 
ni  tant  hermosa.  Me  felicito  d'haverme  enga- 
nyat y  la  felicito  coralment,  senyora. 

LLUÏSA 

Y  jo  li  agraeixo  les  seves  amables  paraules; 
sobre  tot  sabent  que  no  les  prodiga.  M'han  dit 
que  té  guerra  declarada  a  les  senyores. 

JORDI 

L'han  enganyada.  Soch  el  primer  admira- 
dor dels  seus  encants,  deies  seves  gràcies,  de 
les  seves  perfeccions;  però... 

LLUÏSA 

Les  tanca  ab  pany  y  clau  les  portes  del  seu 
cor  y  de  la  seva  casa. 

JORDI 

Únicament  per  precaució;  no  per  odi  Veig 

que  li  han  fet  una  pintura  molt  poch  favora- 
ble de  la  meva  persona.  ^ 

LLUÏSA 

Oh,  no! 

JORDI 

Sigui  franca.  Li  han  dit  que  era  un  llunà- 
tich,  una  mena  d'orat...  Ja  pot  dirho,  ja,  que 
també  m'ho  figuro. 

LLUÏSA 

No!  Tant  sols  me  n'han  parlat  com  d'un,ho- 
me  extraordinàriament  original. 

JORDI  | 

M'extranya  tanta  benevolència.  Com  que  no 
m'acomodo  a  certes  rutines  del  tracte  social, 
s'ha  fet  entorn  meu  una  veritable  llegenda. 
Tothom  me  té  per  un  maniàtich,  digne  gaire 
bé  de  la  camisa  de  forsa.  Y,  si  vol  ésser  franca, 
no'm  negarà  que  ha  sentit,  així,  com  una  me- 
na d'inquietut,  al  pensar  que  havíem  de  tenir 
una  entrevista  a  soles. 

LLUÏSA 

No  ho  cregui.  Curiositat,  si,  que  n'ha  sen- 
tida. Venia  precedit  d'això  que  vostè'n  diu  la 
seva  llegenda. 

JORDI 

lnmotivada,  creguim. 

LLUÏSA 

Fins  a  cert  punt.  Per  què,  sinó'l  seu  odi,  lo 
que  es  la  seva  poca  simpatia  per  les  senyores, 
no  deurà  negaria? 

JORDI 

Y  tant!  Si  precisament  me  perdo  pel  defecte 
contrari.  Encara  no'm  trobo  davant  de  dos  ulls 
hermosos,  com  els  de  vostè,  per  exemple,  soch 
home  a  l'aigua,  (ab  Joch  creixent).  Tot  jo  no 
sé  que'm  passa,  el  cap  se  men  va,  cl  cor  se'm, 

posa  a  batre  desesperadament  y  sento  quelcom 
que  se  men  puja  pit  amunt  y  me  venen  ganes 
d'arrodillarme,  de...  de... 

LLUÏSA 

(somriu  dissimuladament,  creguda  de  que  pa  a 
declardrseli) 

]  ORDI 

(desprès  d"  haver  se  aturat  en  sech  y  de  pasane 
ràpidament  la  mà  pel  front,  reprèn  en  to  na- 
tural) 

Sinó  que  l'experiència  m'ha  fet  prudent  y 
encara  no  veig  els  primers  síntomes  de  perill, 
cames  ajudeume. 

lluisa  (desilusionada) 

Ah! 

JORDI 

Ho  compendría  perfectament,  si  sabés  que 
he  arrivat  dues  vegades  a  punt  de  casarme. 
Però  l'estich  molestant  ab  histories... 

LLUÏSA 

No,  no;  al  contrari.  M'interessen  molt.  Deia 
que  ha  estat  dues  vegades... 

JORDI 

Apunt  de  caure  a  la  ratera.  Salvantme  totes 
dues  miraculosament  de  pendre  mal... 

LLUÏSA 

No's  pot  saber? 

JORDI 

Si  senyora.  La  primera  fou  en  vida  del  meu 
pare.  Tot  estava  llest,  el  pis  parat,  les  amones- 
tacions tirades,  quan,  per  rahons  que  foren 
massa  llargues  d'explicar,  va  desterse'l  casa- 
ment. Sense  saberhola  sort  me  protegia. 

LLUÏSA 

La  sort? 

JORDI 

Vegiho  vostè  mateixa.  La  meva  ex-promesa 
va  consolarse  tot  seguit,  casantseab  un  diputat 
provincial.  Y  al  cap  d'un  any,  pobre  home,  se 
li  embarcava  cap  a  Buenos  Àires,  en  compa- 
nyia d'un  seu  cosí  y  de  tots  els  diners  y  les  jo- 
ves que  pogué  arreplegarli. 

LLUÏSA 

Si  vostè  s'hi  arriba  a  casar! 

JORDI 

No  men  parli!  No  mes  de  pensarhi,  tots  els 
cabells  se  m'enaríssen.  Però's  creuque'm  serví 
d'experiència?  No  senyora.  No  feya  pas  dos 
anys  de  l'aventura,  que'l  meu  natural  enamo- 
radis  ja  m'havia  fet  prometre  altra  vegada  for- 
malment. Ella  era  guapa,  molt  guapa;  però 
tenia  un  cosí,  un  cosí  jove,  ben  plantat  y  ti- 
nent de  caballería.  No's  fa  creus  de  la  meva 
ignocencia?Jo  n'estava  enamorat  com  un  boig. 
Fins  que  un  dia,  en  hora  que  ella  no  m'es- 
perava, vaig  trobaria  conversant  Íntimament, 
molt  íntimament  ab  el  cosi;  se'm  representà  la 
desgracia  del  diputat  provincial;  vaig  compen- 
dre  que  la  meva  estrella  fatalment  m'hi  pre- 
destinava y  aquí'm  té  desenganyat  del  matri  • 
moni  per  «in  eternum». 

LLUÏSA 

Bé!...  Tot  plegat  no  més  ha  fet  dues  tenta- 
tives.  Sab  que  diu  l'adagi?  A  les  tres  mort  o 
pres. 

JORDI 

Ah,  no!  He  vist  les  orelles  del  llop  massa  de 
la  vora. 

LLUÏSA 

La  seva  aprensíó  no  es  justificada.  Perquè 

suposo  no  caurà  en  l'injustícia  de  crèurer  que 
totes  les  dònes  som  iguals? 

JORDI 

No,  certament. 

LLUÏSA 

Y  es  tant  trist  viure  sol,  sense  cap  afecte... 
Perquè  vostè  viu  sol,  no  es  cert? 

jordi  (una  mica  torbat) 
Sol...  completament  sol: 

LLUÏSA 

(ab  una  punta  de  fingida  melangia) 
Tant  que  pesa  la  soletat!  Y  després  ve  la  ve- 
llesa, sense  l'amor  dels  fills.,.  Quan  hi  penso, 
sembla  que  se'm  geli  quelcom  dintre  de  l'àni- 
ma. 

JORDI 

Perquè  no's  casa? 

LLUÏSA 

Que  li  diré... 

JORDI 

Vostè  ray!...  Jove,  hermosa,  distingida,  té 
totes  les  condicions  pera  trobar  un  marit  que 
l'adori,  que  visqui  tant  sols  pera  feria  felissa. 
(animantse  gradualment) 

lluisa  (ab  un  sospir) 
Es  més  difícil  de  lo  que's  figurà. 

jordi  (ab  Joch  creixent) 
Difícil?  Ab  aquests  ulls,  y  aquesta  veu,  y  a- 
questa  figura?  Permetim,  senyora,  que  li  di- 
gui: per  la  seva  bellesa  no  pot  haverhi  rès  di- 
fícil. 

lluisa  (ab  fingida  coqueteria) 
Jesús,  com  exageral 

jordi  {sense  poder  se  contenir) 
Que  exagero?  Vostè  no'n  pot  tenir  idea  de 
l'eneant  que's  desprèn  de  tota  la  seva  persona. 
Es  una  sugestió  irresistible,  que  encisa'ls  sen- 
tits y  guanya  la  voluntat,  sense  que  un  se  n'a- 
dongui.  Fa  no  més  un  moment  que  la  conech 
y...  y...  (s'atura  en  sech  desopte,  donantse  com- 
te del  perill  de  que  li  escapi  una  declaració) 

LLUÏSA 

{que  havia  abaixat  els  ulls,  esperantla,  se'l  mira 
fit  a  fit,  preguntant  ab  fingida  emoció) 
Com  deya? 

jordi  (torbat) 
Que  sí...  que  vostè,  induptablement... 


ESCENA  VIII 
Els  mateixos  y  la  Tuies 

TU1ES 

(v$nint  per  la  dreta  de  la  galeria) 
Senyora,  (en  Jordi  ja  un  sospir  de  satis/ac  - 
ció)  En  Tomàs  pregunta  si  ha  de  dirli  alguna 
cosa. 

LLUÏSA 

Que  digui  que  m'ha  sigut  impossible  anar- 
lo  a  rebre. 

JORDI 

Que  potser  la  destorbo?  (s  aixeca) 

LLUÏSA 

No,  senyor;  segui»  segui,  (a  la  Tuyes)  Res 
mes. 

TUIES 

Està  be.  (sen  va  per  la  dreta  de  la  galeria 
llensant  una  mirada  agressiva  an  en  Jordi) 

ESCENA  IX 
La  Lluïsa  y  en  Jordi 

iordi  (ja  serè) 
Me  permeterà  que  li  exposi  l'obgecte  de  la 
meva  visita? 

LLUÏSA 

Te  rahó!  Me  n'havia  fet  ben  oblidar,  (en  Jor- 
di s  inclina  com  donant  les  gràcies)  Parlem  ne, 
dochs,  del  nostre  plet.  Se  n'ha  cansat,  pot  ser? 

JORDI 

De  tot  seguit  de  comensarlo.  Però,  abans, 
permetim  que  li  fassi  una  mica  d'historia.  El 
seu  marit,  que  en  pau  descansi...  Rès:  que 
descansi  en  pau.  Per  desgracia  de  vostè,  ja  sab 
com  era.  Lo  que  segurament  no  deu  saber,  que 
una  de  les  seves  manies,  era  mourem  rahons 
per  qualsevol  cosa;  sempre  estava  apunt  d'ar- 
marme  plets.  Fins  un  dia  va  citarme  a  judici, 
perquè  havia  manat  arreglar  un  camí  de  la  se- 
va propietat,  que  també'm  feya  servey. 

lluisa  (rient) 

Quina  gràcia! 

JORBI 

Cregui,  Üonchs,  que  va  fermen  ben  poca. 
Havia  arribat  a  posarme  furiós.  Així,  quan 
vostè  comensà'ls  treballs  de  la  resclosa,  vaig 
dirrne  ab  alegria;  ara  ha  arribat  l'hora  de  re- 
venjarme... 

LLUÏSA 

Just!  Fent  pagar  a  la  viuda  tots  els  agravis 
del  difunt. 

JORDI 

Perdoni.  Si  hagués  pogut  figurarme  que  un 
home  tant.  .  diguem  agressiu,  podia  ésser  cl 

marit  d'una  senyora  com  vostè,  altra  hauria 
sigut  la  meva  conducta. 

LLUÏSA 

Així,  donchs,  ara  que  ha  vist  l'error  en  que 
estava,  deurà  desistir  de  totes  les  seves  preten- 
cions? 

JORDI 

Impossible!  Hi  ha  de  per  mitg  una  qüestió 
d'humanitat.  {Lluïsa  fa  un,  gest  de  sorpresa) 
M'explicaré.  Aquest  torrent  que  vostè  desitja 
desviar,  manté  d'aigua  l'estany  que  tinch  en  el 
meu  parch.  Naturalment,  en  l'estany  hi  ha 
peixos,  tota  una  cria  de  varietats  suculentes, 
que  li  faré  tastar,  si  m'ho  permet. 

LLUÏSA 

Ab  molt  gust. 

JORDI 

Figuris,  donchs,  com  quedarien  els  infelis- 
sos,  si  mels  convertís  de  sopte  en  peixos  de 
bardissa. 

LLUÏSA 

No  soch  insensible  a  la  seva  desgracia.  Però 
confessi  que'ls  tristos  grans  de  blat  y  de  civada 
que  les  vingudes  del  torrent  me  neguen,  son 
dignes  també  de  tota  compassió. 

JORDI 

Permetim. 

LLUÏSA 

Això  sense  parlar  dels  massovers,  que,  si 
perden  l'anyada,  den  tot  l'any  no  mengen. 

JORDI 

Permetim.  Hi  ha  una  manera  senzilla,  hon- 
rosa y  fins  agradable,  d'arribar  a  entendrens. 

LLUÏSA 

(pensant  sempre  en  que  li  proposarà  casarsé) 
Vol  dir? 


38 


J.  POUS  Y  PAGÈS 


JORDI 

No'n  dupti!. 

llüisa  (abaixant  els  ulls) 
Si  puch  aceptarla... 

JORDI 

Venguim  les  terres  que  li  nega'l  torrent. 

LLUÏSA 

Xse'l  mira  y  exclata  a  riure) 
Ah,  ah,  ahi... 

jorbi  (sorprès) 

Se'n  riu? 

LLUÏSA 

(sense  poder  se  aguantar  les  rialles) 
No'n  fassi  cas...  M'ha  vingut  al  pensament... 
Li  prego  que'm  dispensi... 

jordi  (amoscat) 
Senyora,  vostè  haurà  de  dispensarme  si  l'he 
moiestada  ab  pretencions  ridícules. 

LLUÏSA 

Al  contrari.  Deya  que? 

JORDI 

ïU,  que'm  vengués  aquelles  terres...  les  que 
l'aigua  li  perjudica... 

LLUÏSA 

Precisament  d'aquelles  no  puch  desfermen. 
Sento  molt... 

JORDI 

Sent  així,  no  veig  de  quina  manera...  (at- 
xecantse).  Hauré  de  fer  valer  el  meu  dret...  ab 
molt  sentiment,  ho  pot  ben  creure.  Però  l'ad- 
vocat me  diu  que  es  evident... 

LLUÏSA 

Ara  mateix  el  meu  procurador  me  deya  lo 
contrari.  Els  jutges  decidiíàn. 

JORDI 

No  haventhi  altre  remey.  De  totes  maneres, 
li  asseguro  que  sento  molt  no  haver  arribat  a 
una  tranzacció. 

lluisa  (oferintli  la  mà) 
Cregui  que'm  dol  igualment  tenir  de  sepa- 
rarnos  enemichs. 

JORDI 

judicialment,  no  mes.  En  tot  lo  altre  consi- 
derim  eom  el  mes  afectíssim  dels  seus  servi- 
dors. 

LLUÏSA 

Escuso  dirli  que  ha  près  possessió  de  casa 
seva. 

JORDI 

Gràcies.  Als  peus  de  vostè.  (Apart  tol  anant- 
sen  per  la  dreta).  Es  una  llàstima... 


ESCENA  X 
La  Lluïsa  y  després  la  Tuyes 
lluisa 

(Després  d'una  pausa,  en  que  sha  quedat  mirant 
com  en  Jordi  se'n  anava). 
Quin  home  més  original. 

TUYES 

(entrant  per  la  dreta  de  la  galeria) 
Ja  es  fóra  aquell  empalagós?  Jesús  quina  ro- 
maguera!  Y  que't  volia,  tot  plegat? 

LLUÏSA 

Rè:  m'ha  vingut  ab  una  historia  d'estany  y 
de  peixos...  Una  excusa  pera  amagar  les  seves 
veritables  intencions. 

TUYES 

Quines  intencions? 

LLUÏSA 

Ferme  saber  que  la  meva  renda  li  té'l  cor 
robat,  que  fins  es  capàs  del  sacrifici  d'esposar- 
me,  pera  sortir  de  pena. 

TUYES 

Ay  el  grandíssim!  Això  t'ha  dit? 

LLUÏSA 

No:  avuy  s'ha  contentat  planejant  el  camí, 
pera  una  altra  vegada.  Deu  haver  cregut  que 
era  massa  violent  fer  un  va  y  tot  la  primera 
visita.  Y  aixó  que  l'he  ajudat  tot  lo  que  he  po- 
gut a  desplegarse  En  íí:  prou  que  tornarà. 

TUYES 

Y  que  jo'l  deixaria  ben  planxat,  si  fos  de  tu! 
Hont  s'es  vist!  Després  de  tirarte  per  justícia, 
tenir  encara  vergonya  de  venirte  a  fer  la  gara 
gara.  Ja  se  li  veu  que  no  sab  lo  que  es  criansa. 

LLUÏSA 

(passant  vers  la  consola) 
T'enganyes,  dida:  no'n  conech  altre  de  més 
amable,  de  més  ben  educat.  Y  que  té  una  con- 
versa!... M'ha  fet  passar  una  estona  deliciosa, 
contantme  l'historia  dels  seus  enamoraments. 

TUYES 

Mentides  segures. 

LLUÏSA 

Tant  se  val.  Lo  cert  es  que  m'ha  divertit 
molt.  Y  de  la  seva  figura,  que  me'n  dius?  Oy 
que  es  simpàtica? 

tuyes 

Fa  cara  de  tenir  mal  genit. 

LLUÏSA 

Fuig,  dóna!  Ab  la  manera  de  mirar  se  li  co- 
neix que  no.  Jo  crech  que  li  has  agalat  mania. 
(Se  mira  en  el  mirall). 

TUYES 

Y  tu...  me  sembla  que  no  sé  que  me'n  pensi. 

lluisa  (sense  girarsé) 
Que  vols  dir? 

TUYES 

Rès,  noya;  per  tu  faràs.  Lo  que  es  jo,  ni  co- 
bert d'or  el  voldria. 

lluisa  (vivament  sense  girarse) 
Calla,  que  torna. 

TUYES 

Qui  torna? 

LLUÏSA 

Té,  dóna,  no'l  veus  pel  mirall? 

TUYES 

El  poca  pena! 

LLUISA 

Vesten  depressa. 

TUYES 

Si  m'has  de  creure;  treutel  del  davant  ab  una 
carada. 

LLUISA 

Cuita, que  ja  es  aquí.  {La  Tuyes  se'n  va  ron- 
dinant per  la  dreta  de  la  galeria). 


ESCENA  XI 
La  Lluïsa  y  en  Jordi 

ï 

LLUÏSA 

(jent  veure  que  s  arregla  davant  del  mirall) 
No  li  agrada  perdre  temps. 

JORDI 

(entrant  per  la  dreta,  quelcom  agitat) 
Senyora. .. 

lluisa  (fingint  sorpresa) 

Ay!  Es  vostè?  No  comptava  tornarlo  a  veure 
tant  aviat. 

JORDI 

Dispensi:  he  vingut  per  dirli...  Miri  senyo-  . 
ra:  fa  pochs  moments  que  la  conech  y  potser 
la  sorprengui...  En  poques  paraules:  m'ha  ins- 
pirat tant  viva  simpatia,  que  no  puch  anar- 
men  sense  fer  lo  possible  pera  mereixe  la  seva 
amistat. 

LLUÏSA 

Li  asseguro  que  la  meva  amistat... 

JORDI 

No,  no;  sigui  franca.  No  es  possible  quedar 
amichs,  haventhi  entre'ls  dos  aquella  diferen-r 
eia. 

LLUÏSA 

Però  com  vol  vostè?... 

JORDI 

Venguim  les  terres  que  afronten  ab  el  to- 
rrent. Es  lo  més  senzill. 

LLUÏSA 

Ja  li  he  dit... 

JORDI 

Permetim:  respecte  del  preu,  digui  sense 
por.  Es  de  la  seva  amistat  que's  tracta  y  aques- 
ta no  té  preu,  per  alt  que  sigui. 

LLUÏSA 

Es  molt  d'agrair  la  seva  finesa.  Però  la  difi- 
cultat no  està  en  el  preu. 

JORDI 

Y  donchs? 

LLUÏSA 

Per  voluntat  del  meu  marit,  aquelles  terres 
han  de  passar  al  hospital  de  la  vila,  el  dia  que 
jo  falti. 

JORDI 

Quin  entrebanch!  Però  no  hi  hauria  un  altre 
medi?...  Perquè  jo  no  puch  renunciar  d'aques- 
ta manera... 

LLUÏSA 

No;  no  n'hi  ha  cap...  Es  dir... 

JORDI 

Què?  Se  li  acut  alguna  idea** 

lluisa  (com  duptant) 
Demostra  tant  d'afany,  que,  no  sé...  Si  fos 
capàs  d'un  sacrifici... 

JORDI 

Per  vostè?  No'n  dupti. 

LLUÏSA 

Potser,  donchs,  hi  hauria  una  manera... 

JORDI 

Quina? 

LLUÏSA 

(posantse  a  riure  de  sopte) 
No,  no!...  Quina  follia!... 

JORDI 

No  hi  fa  rès,  digui. 

LLUÏSA 

(sempre  rient) 
Es  impossible.  Vostè  no  podria  vence  mai 
les  seves  prevencions  contra  l  matrimoni. 

JORDI 

(esma- perdut  d'alegria) 
Com!...  Es  a  dir  que  vostè?... 

tuyes 

(vé  corrents  y  crida  de  la  porta  del  fons) 
Lluisa,  Lluisa!  Ja  es  aquí!  (s'en  torna) 

LLUÏSA 

Dispensi  que'l  deixi  un  moment;  tinch  de 
rebre  un  cosí  que  m'arriba,  (va  vers  al  Jons) 

jordi  (seguintla) 
Però  escolti,  per  Déu!  Vostè  m'ha  dit?... 

LLUÏSA 

Una"  tontería;  no'n  fassi  cas. 

JORDI 

Però... 

LLUÏSA 

Y  després  encara  hi  hauria  un  altre  obsta- 
cle. 

jordi  (ajanyós) 
Quin  obstacle? 

LLUÏSA 

No  puch  entretenirme;  m'espera'l  meu  cosí, 
(desapareix  per  la  porta  de  la  galeria) 


ESCENA  XII 
En  Jordi  y  després  la  Tuyes 

JORDI 

Y  em  deixa...  sense  voler  aclarirme  ..  (baixa 
vers  el  proscenï)  Vostè  no  podria  desferse... 
Això  sembla  dirme...  Calma,  Jordi,  calma: 
reflexionem,  (posanise  la  mà  al  pit)  Però  qui 
reflexiona  ab  aquest  pim  pam  aquí  dintre? 
(passejantse  agitadament)  Vostè  no  podria... 
(alurantse  en  sech)  Y  perquè  no?  Es  guapa,  jo- 
ve, alegre,  sembla  bona...  Vaja,  m'hi  caso.  Es 
a  dir,  si  ella  vol.  Perquè  ha  parlat  d'un  obsta- 
cle... Ditxós  cosí!  En  mal  hora  m'ha  vingut  a 
trencar  les  oracions.  (Passen  per  la  galeria,  de 
dreta  a  esquerra,  la  L·luisa  y  el  seu  cosi,  jove  y 

elegant,  sostenint  animada  conversa;  després  la 
Tuyes,  duent  un  sach  de  mà,  y  al  últim  elcriaty 
ab  una  grossa  maleta  )  Té,  míratel.  (seguintlos 
ab  la  vista)  Es  un  bon  mosso.  Y  ella  s'hi  mos- 
tra molt  amable...  (donantse  un  cop  al  front) 
Ah,  ignoscent  de  mí!  Vetel  aquí  l'obstacle! 
Senyor,  perquè  han  de  tenir  cosins  les  dònes 
guapes?  (després  d'una  pausa  en  que  es  passeja 
agitadament)  Y  si  m'enganyés?  (la  Tuyes  tra- 
vessa la  galeria)  Calla,  aquesta  m'ho  dirà. 
(cridantla)  Psit!  Escolti. 

TUYES 

No  puch  torbarme.  (mal  agradosa) 

JORDI 

Escolti,  dóna. 

TUYÉS 

No  tinch  temps  d'escoltar. 

JORDI 

(ensenyantli  un  duro  que  treu  de  la  butxaca) 
Ni  demanantli  ben  demanat? 

tuyes 

Si  es  ab  tant  bones  paraules...  (agafa'l  duro 
y  se  l  embutxaca).  Digui. 

JORDI 

Aquest  senyor  que  acaba  d'arribar,  es  cosí 
de  la  senyora,  veritat? 

TUYES 

Sí,  senyor;  cosí  germà. 

JORDI 

Y  fa  molt  temps,  fa  molt  temps? 

TUYES 

De  naixement  si  no  m'enganyo. 

JORDI 

No  volia  dir  això.   Volia  dir  si  fa  molt 

temps...  Vaja,  si  ell  y  la  senyora,  m'entens?... 
Si  s'estimen. 

TUYES 

Molt!  No  veu  que  son  cosins? 

JORDI 

No  es  això,  dóna.  Vui  dir  si  s'estimen...  d'al- 
tra manera. 

TUYES 

Vol  callar,  desgraciat? 

jORBÍ 

(ab  un  gran  sospir  de  satisfacció) 
Quin  pes  m'he  tret  de  sobre! 

-  TUYES 

(maltciant  de  la  seva  alegria  y  fingint 
que-'s  repensa) 
Es  dir,  es  dir... 

jordi 

Què? 

TUYES 

Ben  mirat,  no  sé  que  li  digui. 

JORDI 

Com  s'entén? 

TUYES 

Ja  veurà;  de  petits  varen  criarse  junts. 

JORDI 

Malament! 

TUYES 

Y  s'estimaven,  molt  mes  que  si  fossin  ger- 
mans. Després  an  ella  la  portaren  a  les  mon- 
ges francesas  y  an  ell  a  estudiar  a  Barcelona. 
Però  les  vacacions  venien  a  passaries  al  mas. 

JORDI 

Junts  també? 

TUYES 

Y  que  no's  deixaven  ni  un  moment. 

JORDI 

Esguerrada! 

tuyes 

Si  l'un  treya'l  nas  per  un  corriol  del  bosch, 
ja  podia  comptar  que  l'altra  no  era  lluny. 

JORDI 

De  manera  que  anaven  pel  bosch,  tot  dosso- 
lets? 

TUYES 

Tot  el  sant  dia.  Com  que  la  senyoreta  era 
aficionada  a  pintar...  Una  vegada  va  retratar- 
me  ab  una  colla  d'oques  y  semblava  que  par- 
léssim. 

JORDI 

Y  va  durar  molt  això? 

TUYES 

Què? 

JORDI 

Això  dels  quadrets  y  les  passej  adetes. 

TUYES 

Ui!  Jo  pensava  que'n  sortiria  un  casament. 
S'estimaven  tant  y  feyen  tan  bona  parella!... 

JORDI 

Si,  eh? 

TUYES 

Però  ell  va  anarsen  a  Madrit,  a  estudiar  per 
enginyer,  y  ella  va  casarse  ab  Don  Felip,  que 
al  cel  sigui. 

JORDI 

Y  després  de  casada,  també  seguí  fent  qua- 
drets y  passejadetes  ab  el  cosí? 

TUYES 

Ay!  Lo  mateix  que  abans. 

JORDI 

Pobre  Don  Felip! 

TUYES 

No  manca  rès  més? 

jordi  (passejant  agitadament) 
No,  no;  gràcies. 

tuyes  {apart,  a  lanarsen) 
Ara  tornem  a  dir  padrina,  (desapareix  per  la 
dreta  de  la  galeria). 


ESCENA  XIII 
En  Jordi;  després  la  Lluïsa  y  al  final  la  Tuies 

jordi  (violentment  agitat) 
No  pot  ser  més  evident!  Els  quadrets  y  les 
passejadetes...  el  marit  vell,  imbècil  y  lleig... 
ara  es  viuda  y  es  clar...  Que'n  soch  de  desgra- 
ciat! (mirant  vers  l'esquerra  de  la  galeria)  Sí: 
es  ella  que  ve.  (agafa  l  barret  y  el  btstó  y  va 
per  anarsen).  No  vuy  veurela. 

LLUÏSA 

(entrant  en  el  punt  que  ell  va  per  passar  la  por- 
ta). 

Que  sen  va? 

jordi  (torbat) 
Si,  senyora,  sí...  men  Vaig...  me'n  tinch  d'a- 
nar... 

LLUÏSA 

Dispensi  que  l'hagi  deixat.  Compti  que  feya 
vora  set  anys,  que  no  havia  vist  el  meu  cosí. 
(en  Jordi's  gira  pera  dissimular  una  extremi  tut) 
Que  li  passa? 

jordi  (més  torbat) 
No  re,  no  re...  que  es  tart  y  tinch  d'anar- 
men... 

LLUÏSA 

Oh,  no!  Alguna  cosa  li  passa. 

JORDI 

Li  asseguro  que  no. 

LLUÏSA 

Que  no's  troba  bé? 

JORDI 

Si  senyora,  sí. 

LLUÏSA 

Donchs,  que  li  passa?  Digui. 

jordi  (exclatant) 

Me  passa  que  soch  l'home  més  desgraciat 
del  mon,  que  una  vegada  més  m'ha  perdut  el 
meu  natural,  que  estich  enamorat  com  una 
criatura.  Perdoni  la  confessió.  Ja  sé  que  es  un 
amor  sense  esperansa.  íNo'm  faig  ilusions.  L' 
obstacle  9  ue'm  separa  de  vostè,  es  d'aquells 
que  no's  poden  vènce. 

LLUÏSA 

Però  escolti... 

JORDI 

No,  no;  no'm  digui  re!  Estiminse,  casinse 
y  siguin  íelissos.  Jo  men  torno  an  el  meu  cau; 
no  vuyque  l'espectacle  del  meu  dolor,  enteli 
la  seva  ditxa.  (fa  acció  de  marxar) 

LLUÏSA 

Esperis  un  moment  no  més.  Davant  de  la 
seva  magniminitat,  suposo  que  no  serà  exces- 
siu demanarli  aclaracio  d'un  petit  dupte? 

JORDI 


50 


J.  POUS  Y  PAGÈS 


LLUÏSA 

Vostè  sab  ab  qui  es  que'm  tinch  de  casar? 

JORDI 

Y  m'ho  pregunta!  Ab  l'elegit  del  seu  cor,  ab 
l'home  que  vostè  estima. 

LLUÏSA 

Y  no  podria  fer  el  favor  de  dirme  qui  es  l'e- 
legit del  meu  cor? 

JORDI 

Massa  que  ho  sab  vostè!  El  seu  cosí! 

LLUÏSA 

El  meu  cosí?  (rient)  Si  es  casat  de  temps! 

JORDI 

Com!  Es  casat? 

LLUÏSA 

Fa  tres  anys  que  va  casarse  a  Londres. 

JORDI 

Y  vostè  no  l'estima? 

lluisa  (ofesa) 

Per  Déu!... 

JORDI 

(confós  y  alegre) 
Si,  es  veritat.  Perdoni;  l'emoció,  l'alegria... 
Vostè  no  sab  com  se  m'ha  obert  el  cor... 

LLUÏSA 

Oh!  Pensi  que  encara  hi  ha  l'obstacle. 

jordi  (impetuosament) 
No  es  pas  que  70stè  ja  estimi? 

LLUÏSA 

No  sé...  qui  sab?  Mes  això  no  fóra  pas  un 
çlestorb...  al  contrari...  (abaixant  els  ulls) 

JORDI 

Còm!  Puch  esperar  que  vostè?...  Quina  ale- 
gria! Permètim  que,  de  jonolls  en  terra.... 

LLUÏSA 

(deturantlo  ab  el  gest) 
No's  precipiti.  Recordi  que  li  he  parlat  d'un 
inconvenient. 

jordi  (fogosament) 
Cap  n'hi  pot  haver  que'l  meu  amor  no 
venci. 

LLUÏSA  ' 

Potser  si;  mes  jo  tinch  el  dever  d'exposarli 
francament  la  meva  situació. 

JORDI 

La  seva  situació? 

LLUÏSA 

Que  és  molt  diferenta  de  lo  que  sembla,  o, 
més  ben  dit,  que  pot  cambiar  de  tal  manera... 
En  poques  paraules:  segons  el  testament  del 
meu  difunt  marit,  perdo  tots  els  drets  alasave 
fortuna  si  torno  a  casarme. 

JORDI 

Yquè? 

LLUÏSA 

(esmaperduda  de  sorpresa) 
Còm!  Vostè?... 

jORDI 

Això  es  un  motiu  més  pér  enllestir  la  boda. 
Miri:  me'n  vaig  a  treure'ls  papers  necessaris; 
vostè  cuida  de  íer  arreglar  els  seus  y  el  més  en- 
trant ja  no  haurà  de  viure  en  casa  enmatlle^ 
vada. 

LLUÏSA 

Però  vostè,.,  m'estima? 

JORDI 

Com  may  encara  havia  estimat. 

LLUÏSA 

Ab  tot  y  saber  que  tinch  de  quedarme  pobre? 

JORDI 

Com  pobre!  Vostè  es  rica,  inmensament  ri- 
ca! Rica  de  gràcia,  de  bellesa,  de... 

LLUÏSA 

No  pot  ser,  no  pot  ser!  Vostè  no  m'estima, 
coníessiho! 

JORDI 

Que  no  l'estimo?  (acostuntshi  fogosament) 

lluisa  (reculant) 
No!  No  s'acosti,  per  Déu! 

JORDI 

Li  j'uro  que  l'adoro,  que  l'idolatro... 

LLUÏSA 

No,  no!  Sigui  franch.  Algú  li  ha  dit,  algú 
l'ha  enterat...  La  Tuyes  segurament.  Sols  ella 
ho  sabia.  Vaja,  digui  la  veritat. 

JORDI 

Però  que  es  lo  que  vol  que  digui? 

LLUÏSA 

Que  la  Tuyes  li  ha  explicat  tot. 

JORDI 

No  entench  una  paraula  d'aquest  embolich. 

LLUÏSA 

Si  estich  segura  que  ho  sabia,  que  estava 
previngui!  Confessiho  francament.  Tampoch 
ha  d'enganyarme. 

JORDI 

Senyora,  li  demano  per  favor.  No'm  torturi 
més  ab  enigmes. 

LLÜISA 

Y  que  ss  tossutl 

JORDI 

En  fí,  acabem:  vostè  m'estima  o  no  m'es- 
tima? 

LLUÏSA 

No,  no:  digui  la  vritat  vostè  primer. 

JORDI 

Si  no  tinch  rès  per  dir!  Ni  en  vritat,  ni  en 
mentida. 

LLUÏSA 

Quin  punt  de  no  voler  donarse! 

jordi  (apesarat  y  ojès) 

Lo  que'm  sembla,  senyora,  que  ha  volgut 
divertirse  a  costes  meves.  Ho  sento  molt  y  es- 
tigui bona.  (Jà  acció  danarsen) 

LLUÏSA 

Però  vostè  no  sabia?... 

JORDI 

Que  tinch  de  saber,  si  no  sé  ahont  soch 
fà  estona? 

LLUÏSA 

De  veres? 

i  |  JORDI 

Per  aquesta  llum  que'ns  ilumina! 

lluisa  (cónmoguda) 
Sembla  talment  un  somni! 

jORDl 

(acosíantshi  emocionat) 

Y  puch  esperar?... 

LLUÏSA 

(abaixant  els  ulls) 
No  cal  que  li  digui. 


5'4  J.  POUS  Y  PAGÈS 


JOHDI 

Oh,  gràcies! 

LLUÏSA 

(aixecant  el  cap  vivament) 
Però  jurim  que  no  sabia  rès  de  la  prova. 

JORDI 

De  quina  prova? 

LLUÏSA 

No  m'ho  pregunti;  juri. 

JORDI 

Però  com  vol  que  juri  si  no'm  diu?.,. 

LLUÏSA 

No,  no;  té  de  jurar  primer. 

JORBl 

En  fi!  Juro  que  no  sabia  res  d'això  que  no 
sé  y  vostè'm  demana.  Està  contenta? 

LLUÏSA 

Voldria  que  m'ho  jurés  per  lo  que  més  es- 
tima. 

JORDI 

Li  juro  per  vostè  y  la  santa  memòria  de  la 
mare. 

lluisa  (ab  veu  tremolosa) 
Gràcies,  Deu  meu! 

JORDI 

Y  ara,  puch  saber  lo  que  he  jurat? 

LLUÏSA 

Es  un  secret...  (en  Jordi  fa  un  gest  de  pro- 
testa) que  li  revelaré  mes  endavant,  quan  hi 

hagi  entre  nosaltres  aquella  intimitat,  que  fon 
en  una  sola  dues  vides,  (li  allarga  la  mà,  que 
ell  besa,  en  el  mateix  moment  que.,  per  la  porta 
del  JonSi  entra  la  Tuyes). 

tuyes  (senyantse  de  sorpresa) 
Jesús,  Maria  y  Joseph!  D'on  menos  se  pensa, 
salta  la  llebra. 

